Gyvastis

Organų donorystės populiarinimas

Populiarinant organų donorystę organizuojami vieši renginiai, įvairios akcijos (Pasaulinei organų donorystės dienai skirti renginiai įvairių miestų gatvėse, aikštėse, koncertai  („Padovanok gyvenimą“ menų fabrike „Loftas“), eisenos, dviračių žygiai („Už organų donorystę! Už gyvenimą! Vilniuje ir Klaipėdoje), paskaitos moksleiviams ir studentams, kitų organizacijų (pvz., baikeriams, moterų organizacijoms, ar įmonių atstovams, Rotary, Lions klubams). „Gyvastis“ aktyviai bendrauja su žiniasklaida.
Propaguodama organų donorystę Lietuvos asociacija „Gyvastis“ leidžia įvairius leidinius (lankstinukus, plakatus, skrajutes, lipdukus, kalendorius), gamina įvairią atributiką (marškinėlius, skareles, rašiklius ir kt.), kuria vaizdo ir garso siužetus, transliuojamus per radiją, televiziją, viešojo transporto ekranuose, talpinamus „Youtube“. Taip pat gaminami stendai visuomeninio transporto stotelėse, kitose viešose vietose.
„Gyvastis“ aktyviai pasisako už gyvąją donorystę.
„Gyvasties“ interneto svetainėje pateikiama plačiajai visuomenei svarbi informacija apie organų donorystę, taip pat pacientams aktuali informacija, telkiami savanoriai. Asociaciją „Gyvastis“ aktyvi ir ir socialiniame tinkle Facebook.

Pacientų interesų atstovavimas

Atstovaudama transplantuotų, laukiančių transplantacijos, dializuojamų, sergančių inkstų vėžiu pacientų interesams „Gyvastis“ bendradarbiauja su įvairiomis valstybinėmis institucijomis ir savivaldybėmis (Sveikatos apsaugos ministerija, Nacionaliniu transplantacijos biuru, Socialinės apsaugos ir darbo ministerija, Valstybine ligonių kasa ir kt., įvairiais Seimo komitetais ir atskirais Seimo nariais). „Gyvasties“ atstovai kviečiami į Sveikatos apsaugos ministerijos ir Valstybinės ligonių kasos darbo grupes, Seimo Sveikatos reikalų komiteto posėdžius. „Gyvastis“ taip pat seka Lietuvos sveikatos apsaugos sistemos pokyčius ir stengiasi užtikrinti, kad būtų atsižvelgiama į asociacijos atstovaujamų pacientų poreikius. Esant reikalui, „Gyvastis“ savo iniciatyva kreipiasi į valdžios institucijas. Gindama savo narių teises, siekia kuo geresnio gydymo bei socialinių garantijų.

Savitarpio pagalbos organizavimas

Šviesdama savo narius „Gyvastis“ organizuoja susitikimus su įvairių specialybių gydytojais, paskaitas, pagalbos sau grupes, praktinius užsiėmimus, vasaros stovyklas ligoniams, leidžia žurnalą „NefroInfo“, leidžia informacinius leidinius, skirtus pacientams, organizuoja konferencijas bei įvairius renginius.
Per metus „Gyvastis“ surengia keletą respublikinių konferencijų ir kitų renginių (sporto švenčių, stovyklų, žygių baidarėmis), kuriuose dalyvauja pacientai ir jų artimieji iš visos Lietuvos, o regionuose rengiami vienam ar keliems regionams skirti renginiai: seminarai, gydytojų patikros, organizuojamos sporto rungtys (pvz., žvejybos varžybos) ir pan.
„Gyvasties“ iniciatyva buvo iniciuota transplantuotų moterų patikrą dėl krūties vėžio, odos patikra, kaulo tankio matavimas. Respublikinės konferencijos dažniausiai taip pat organizuojamos įvairiose Lietuvos vietose, kad visi norintieji turėtų galimybę dalyvauti.

Finansavimas

Asociacijos „Gyvastis“ veikla finansuojama iš 2 proc. pajamų mokesčio paramos, kasmet rengiami ir teikiami projektai, kuriuos konkursine tvarka finansuoja Neįgaliųjų reikalų departamentas prie SADM , Sveikatos apsaugos ministerija, įvairios savivaldybės, privačios įmonės.